Sensorveiledning for Nor4410

NOR4410 gir 10 studiepoeng.

Emnet har en tre-dagers hjemmeoppgave, der vurderingen er knyttet til gradert karakterskala A-F. Målform er valgfritt.

Emnet tar for seg hovedtrekk ved nordisk samtidslitteratur. Høsten 2018 dreier det sig især om tiden efter 2011, og er knyttet til tematikken «Litteraturens forbindelser» (\*se nedenfor). Emnet skal i følge emnesiden gi «inngående kunnskap om litteratur og samfunn, fiksjon og fakta, politikk og psykologi, identitetsskaping og selvfremstillling». I læringsmålene understrekes det at studenten efter fullførelsen av emnet skal kunne gjøre rede for hovedtrekk ved nordisk samtidslitteratur, analysere enkeltverk i lys av aktuell teori, presentere sentrale forfattere og deres verk, vurdere og drøfte resepsjon i kritisk perspektiv, demonstrere kjennskap til tidligere forskning og gå i dialog med relevant sekundær- eller faglitteratur. Semestrets teoretiske og sekundærlitterære pensum gir metodiske innfallsvinkler til dette.

Sentralt i emnet er således både analytisk kompetanse og teoretisk forståelse. Dette vil bli prøvd på eksamen, som i dette semester er formulert som komparative temaorienterte oppgaver. Sensuren vil avhenge av kandidatens evne til selvstendig analyse og refleksjon i forhold til de ønskede tema-belysninger i komparasjon, evne til å diskutere og å vise hvordan teori og sekundærlitteratur kan være med på å belyse sider ved en litterær tekst.

Sensor vil utøve faglig skjønn for de aspekter ved vurderingen som ikke lar seg måle.

Spesifikt om eksamensoppgavene:

Oppgave 1. Gi en analyse av Vigdis Hjorth *Leve Posthornet!* (2012) og Lone Aburas *Det er et jeg der taler (Regnskabets time*) (2017) – med vekt på litteratur og politikk. Trekk inn 1-2 dikt fra pensumlisten.

Besvarelsen forventes å ha hovedvekt på *analyser* av de to romaner – dvs. form (komposisjon, tekstgenrer, språk og stil, fortellerforhold, mm.) og innhold, som primært skal dreie seg om de to temaene: litteratur og politikk.

På pensum har emnet NOR4410 to tekster av Jacques Rancière samt en innføring av Atle Kittang til Rancières tanker. På MA-nivå forventes det at besvarelsen først og fremst anvender primærkildene i analysen. Det er mulig å anvende annen teori og sekundærlitteratur i besvarelsen, men Rancières politiske filosofi forventes inkludert i en drøfting. Ved at trekke inn 1-2 dikt fra pensumlisten – forventes en mulig diskusjon av nettopp forholdene mellom litteratur, og det man kan kalde «realpolitikk» - Rancières *politi*, og hans politikkoppfattelse.

Argumenter i form av sitater fra romanene – ikke referater og omskrivninger - forventes også på dette nivå. Språkføring, akribi og oppgavens lengde inngår også i bedømmelsen.

Oppgave 2. Gi en analyse av Rune Christiansen *Ensomheten i Lydia Ernemans liv* (2014). Trekk inn en sammenlignende drøfting av ensomhet i Marit Eikemo *Alt inkludert* (2015).

Hovedvekt i besvarelsen forventes lagt på en *analyse* av Christiansens roman: form (komposisjon, tekstgenrer, språk og stil, fortellerforhold, mm.) og innhold (inkl. andre tematikker end ensomhet). Lars Fr. Svendsens *Ensomhetens filosofi* forventes presentert konsist og anvendt som hovedteori i diskusjonen av dette temaet i de to romanene. Øvrig pensumlitteratur kan naturligvis trekkes inn – hvis det forekommer perspektiverende. Eikemos roman forventes ikke analysert i dybden – men med en vektlegging av ensomhetstemaet til drøftelsen av forskjellige former for ensomhet. En omtale av de to romaner som samtidslitteratur – bør kun inngå i et evt. kort rammeverk, og det samme gjelder presentasjoner og resepsjon av forfatterskapene.

Argumenter i form av sitater fra romanene – ikke referater og omskrivninger - forventes også på dette nivå. Språkføring, akribi og oppgavens lengde inngår også i bedømmelsen.

----------

\* Velkommen til seminaret om nordisk samtidslitteratur med tema «Litteraturens forbindelser” efteråret 2018

Her skal vi diskutere udvalgte romaner, lyrik, elektronisk litteratur og disses mulige politiske, æstetiske og filosofiske forbindelser.

Titlen på Rita Felskis artikel «Context Stinks!» provokerer og udfordrer vores måder at tænke over tekster og tid, materialitet og mennesker, aktioner og interaktioner i kontekstuelle læsninger af samtidslitteraturen. Temaer som bl.a. klima og andre kriser, ensomhed, fællesskab og aktivisme - eller mangel på samme - finder vi i emnets skønlitterære og teoretiske pensumlitteratur.

Vh Gitte